b'\n_START_ARTICLE_\nKame\xc5\xa1kovo\n_START_PARAGRAPH_\nKame\xc5\xa1kovo (ven. \xd0\x9a\xd0\xb0\xcc\x81\xd0\xbc\xd0\xb5\xd1\x88\xd0\xba\xd0\xbe\xd0\xb2o) on kaupunki Vladimirin alueella Ven\xc3\xa4j\xc3\xa4ll\xc3\xa4. Se sijaitsee Moskovan ja Ni\xc5\xbeni Novgorodin v\xc3\xa4lisen rautatien varrella (Kame\xc5\xa1kovon asema) 41 kilometri\xc3\xa4 Vladimirista koilliseen. Kaupunki on Kame\xc5\xa1kovon piirin keskus. Asukkaita on 13\xc2\xa0700 henke\xc3\xa4 (vuonna 2008)._NEWLINE_1900-luvun alussa paikalle rakennettiin kehr\xc3\xa4\xc3\xa4m\xc3\xb6 ja kutomo, jonka asuintaajamasta muodostettiin vuonna 1951 Kame\xc5\xa1kovon kaupunki. Nyky\xc3\xa4\xc3\xa4n siell\xc3\xa4 on tekstiilitehdas, elintarviketeollisuutta, konepaja ja muovimattoja valmistava tuotantolaitos.'